AlexejDobrolubov/national_council_slovak_2010 huggingface dataset:
49. schôdza NR SR - 9.deň - A. dopoludnia
Dátum: 2026-04-27
Poslanec: Krúpa, Juraj 
Druh vystúpenia: Vystúpenie s faktickou poznámkou

Tejto novele volebného zákona sa naozaj ukazuje vaša arogancia, malosť a úbohosť vnímania toho rozmeru aj zahraničných Slovákov. Vy ste asi zabudli napríklad na Pittsburskú dohodu alebo Clevelandskú dohodu. Čo by sme robili bez tých zahraničných Slovákov vtedy? Tento štát by nevznikol. Vy ste zabudli na československú légiu Štefánika, že? Bez nich by to tento štát nebol. Že, keď vás znova uvidím niekde na Bradle, tak by ste si to mali pekne uvedomiť, že, čo robiť. Tí Slováci odchádzali z tejto zeme preto vtedy, pretože sa tu ťažko žilo a bola tu nesloboda. Dnešní Slováci odchádzajú z tých istých dôvodov po 15 rokoch vašich vlád a dnes ste sa rozhodli im obmedziť volebné právo čo najviac, aby sa nemohli podieľať na rozhodovaní na Slovensku, lebo, že však oni prídu raz za čas sa tu ošetriť, lebo to je lacnejšie. Takýto vzťah nemáte. Áno, samozrejme, že väčšinou volia iné strany ako vašu, pretože druhá väčšina z nich odišla kvôli vám. A vy dnes, pán kolega Škrípik vám tu vysvetlil ten systém v iných krajinách, ktorý vy spomínate, tak ten si vyberáte, hej? To sú také tie zrnká, ktoré si vyberáte z krajín, ktoré ináč oficiálne nazývate vojnovými štváčmi. Vojnovými štváčmi, pretože sú to krajiny, ktoré Rusko považujú za nepriateľa na rozdiel od vás. Tuto ešte raz sa ukazuje vaša zákernosť, úbohosť a malosť. Ďalší v poradí pán poslanec Ján Skulík, ďakujem za slovo. Braňo, ďakujem.
49. schôdza NR SR - 7.deň - A. dopoludnia
Dátum: 2026-04-23
Poslanec: Krúpa, Juraj 
Druh vystúpenia: Vystúpenie s faktickou poznámkou

Pán kolega Dostál, veľmi pekne ste to zhrnuli. Ste vlastne povedali jasne, že tu ide vlastne o taký subjektívny pocit niektorého človeka alebo niektorých ľudí v Slovenskej národnej strane, ktorí sa rozhodli ísť tou cestou odmietania cudzincov v obecných políciách. Čo je ale zaujímavé, že dnes už teda naozaj obecných policajtov máme, ktorí sú cudzinci, fungujú a doteraz neboli zaznamenané žiadne problémy, žiadne zistenia tohto druhu, že by naozaj to bol problém. A presne, ako si poukázal, že keby to problém bol, tak by v tom návrhu zákona bolo, že jednoducho nemôžu byť. A znamená, že by museli opustiť rady obecnej polície aj títo cudzinci, ktorí tam doteraz pôsobia, a nielen do budúcnosti, čo vytvára absolútny... To je proste právny paškvil, ktorý tu ide vytvárať SNS, ale ja sa nedivím, oni sa zaoberajú fakt problémami, ktoré problémami nie sú a oni ich len vytvárajú. A pokiaľ si dobre spomínam, tak ten reálny argument bol ten, čo sme počuli z úst Adama Lučanského, že on a jeho niektorí priatelia si nevedia predstaviť, že by dostali pokutu od cudzinca, ktorý pôsobí v obecnej polícii. Tak toto je dôvod, prečo idú zavádzať tento zákon. Lebo oni si nevedia predstaviť, že tak nejaký cudzinec by mi dal pokutu za parkovanie. No tak toto, to si nemôžu dovoliť. To s týmto, hej, to je vrchol. Takto uvažujú ľudia v SNS. Ale ja som presvedčený, že keby išiel pán Lučanský napríklad do Viedne a tam nejaký cudzinec ako obecný policajt by mu dal pokutu, on by sa mu ešte aj uklonil. Takto to je, bohužiaľ, to je tá hlúposť a malosť ducha. Pani poslankyňa
52. schôdza NR SR - 13.deň - A. dopoludnia
Dátum: 2026-06-12
Poslanec: Krátky, Rastislav (KDH)
Druh vystúpenia: Vystúpenie s faktickou poznámkou

Ďakujem za slovo. Kolega Braňo, výborná rozprava, dobrý príspevok do diskusie, je plný faktov. Ja by som sa chcel pristaviť kratučko pri niečom, čo sa zdá až úsmevné, smiešne a také až naivné. A to je tá tvoja otázka, že prečo tu vlastne neprechádzajú dobré návrhy zákonov? A tu je. Ja som teda novozvolený poslanec prvýkrát toto volebné obdobie. Všeobecné pochopenie, že prečo to tak je. No je to z marketingového hľadiska. Je to z tohto dôvodu, aby v podstate koalícia nedala možnosť opozícii sa pochváliť, že aj vy ste niečo zaujímavé a užitočné priniesli, spracovali a presadili. No a to je v skutočnosti, ako sa nám to zdá, že to môže byť také banálne, ale v skutočnosti to je principiálne dôležité a ukazuje to v podstate metastázy v tom premýšľaní o demokracii a tom, ako má fungovať parlamentarizmus na Slovensku. Pretože pokiaľ vy nadsadíte marketing nad užitočnosť pre ľudí, nad to, čo je skutočne dobré pre krajinu, postavíte svoj marketingový záujem a váš kampaňový záujem nad to, čo potrebuje krajina, čo je štátotvorné, tak ste sa spreneverili svojmu základnému poslaniu. Tomu principiálnemu, čo je tu v nás a kvôli čomu máme sedieť, a to je hľadať a diskutovať o tom, čo je najlepšie pre krajinu a to spoločne presadiť. Ale to tu už dlho nefunguje. Ja si pamätám, ja som sledoval parlament 15 rokov dozadu. Ešte voľakedy tu bola takáto atmosféra, ale s Robertom Ficom musím konštatovať, že po jeho štvrtej vláde úplne odíde tento zmysel, kľúčový zmysel poslancov zo stola a zostane už len marketing.
52. schôdza NR SR - 4.deň - A. dopoludnia
Dátum: 2026-05-29
Poslanec: Krátky, Rastislav (KDH)
Druh vystúpenia: Vystúpenie s faktickou poznámkou

Aj si sa dotkol témy adresnej energopomoci. To je vlastne zákon, ktorý sa tak volá, že tá energopomoc sa volá adresná energopomoc, ale v skutočnosti adresnou nie je. My sme niekoľkokrát chceli na výbore pre hospodárske záležitosti otvoriť túto tému práve preto, lebo, a vidíme, že táto pomoc pre domácnosti je rozdávaná plošne a dostávajú ju obrovské množstvo domácností, ktoré ju nepotrebuje. Ja som aj verejne predstavil takú analýzu a teraz ju v skratke zopakujem, keď tu sedí pani Érska. Že keď si pozriete štruktúru majetku obyvateľstva, ako je rozložené, tak na Slovensku pomerne veľké množstvo ľudí vlastní dve nehnuteľnosti. Máte tam aj obrovskú skupinu ľudí, ktorá vlastní tri a viac nehnuteľností. Ty si hovoril o tom, že by táto energopomoc mohla byť dávaná na požiadanie a to sa ukazuje ako jedno z riešení, pretože v takom prípade, keby prišli ľudia, ktorí by si vypýtali Energo-Check na dve, tri, štyri a viac nehnuteľností, tak by bolo absolútne jasné, že toto je nezmyselné, aby štát vylieval, doslova vylieval 80, minimálne 80 miliónov z toho celkového balíka, ktorý na toto ide, pre ľudí, ktorí majú niekoľko nehnuteľností. Čiže to je plytvanie. To je obrovské plytvanie. Včera sme tu mali ministra financií, ktorý sa nám snažil predstaviť správu o pokroku Slovenskej republiky, ktorá vlastne hovorila, že sa mu ten pokrok nedarí dosiahnuť. A je to aj preto, lebo vláda sa síce topí v príjmoch, vytiahne do konca volebného obdobia 18 miliárd navyše z konsolidácií, ale dlh nevie stlačiť, deficit nevie stlačiť pod 6 miliárd. A je to práve kvôli takýmto nesystémovým, v skutočnosti neadresným veciam, kde sa vylievajú peniaze.
52. schôdza NR SR - 3.deň - A. dopoludnia
Dátum: 2026-05-28
Poslanec: Krátky, Rastislav (KDH)
Druh vystúpenia: Vystúpenie s faktickou poznámkou

Stolí výročnú správu o pokroku. Ktorý ale pokrok nie je zachytený. Lebo z tých cieľov vlády, ktoré vidíme, že si dala na začiatku, sa postupne vytrácajú tie čísla a revidujú sa na horšie a horšie výsledky, ktoré vláda dosiahne ku svojmu koncu. Niekoľko takých postrehov aj k rečníkovi. Prvý postreh je tabuľka príjmov na základe konsolidácií, ktoré vláda zaviedla. Vyplýva z nej, že vláda sa topí v príjmoch. Vláda sa topí v príjmoch, pretože za tri roky vytiahne 11,6 miliardy viac oproti tomu, ako keby nezaviedla tie konsolidačné balíky, ale deficity čarovne neklesajú pod 6 miliárd. Skrátka obrovské deficity. Minister povie, že má protivietor, že je destabilizácia vo svete, geopolitické napätie, clá. Nuž, ale ja som nevidel, že by prišla vláda s politikou, ktorá by nejako odbremenila naše automobilky, že by im pomáhala. Videl som, že zvýšili odvody, že zvýšili dane, zaviedli novú daň, nazvime to daň ministra Kamenického, teda transakčnú daň. To sme videli, ale nevideli sme, že teda vláde by sa vládnej peňaženky alebo štátnej peňaženky dotkli nejaké kompenzačné opatrenia, niečo na podporu napríklad toho automobilového priemyslu. Čiže vláda sa topí v príjmoch, prorastové opatrenia nedokázala zaviesť. Podľa analýzy účtovných závierok z Finstatu za dva roky firmám nielen klesajú tržby, ale aj zisk a prorastový balíček sa ďalej odkladá. Táto správa o pokroku vôbec nič nehovorí o tom, aký pokrok tu nastane. Len hovorí o tom, že deficit teda mal byť najprv 3 %, potom 3,5 a teda bude možno 4,2 a predpokladá ďalší štvrtý konsolidačný balíček, o ktorom ale nie je vôbec reči. Minister vôbec nepovedal, či ho vôbec teda dá. Aj keď všetky dokumenty obsahujú jeho predpoklad. To znamená, že vláda neplní vlastné ciele. Pokrok nevidíme, zostáva len veľké
52. schôdza NR SR - 14.deň - B. popoludní
Dátum: 2026-06-15
Poslanec: Kolíková, Mária 
Druh vystúpenia: Vystúpenie s faktickou poznámkou

Ďakujem vám pekne. Dámy, poslankyne aj páni poslanci, za reakcie. Je naozaj na škodu, že sa nezapájajú vládni poslanci, lebo i toto je debata teraz naozaj o tom, že čo môžeme urobiť pre obce, pre mestá, aby sa im lepšie plánovalo, aby vedeli robiť naozaj strategické dobré vízie a plány, ale to predĺženie funkčných období naozaj k tomu nevedie. A ako povedal presne aj pán poslanec Grendel, jednoducho tí, ktorí to robia dobre, tak sú zvolení na ďalšie funkčné obdobie. Takže určite to k tomu netreba a ak niečo pre tie obce a mestá vieme spraviť, musíme ich lepšie zorganizovať, dať im viac dôvery, dať im viac financií, pustiť ich bližšie k eurofondom a nerobiť výjazdové zasadnutia vlády a tam to rozdávať iba svojim spriazneným kamarátom. Takže určite to k tomu netreba a, ak niečo pre tie obce a mestá vieme spraviť, musíme ich lepšie zorganizovať, dať im viac dôvery, dať im viac financií, pustiť ich bližšie k eurofondom a nerobiť výjazdové zasadnutia vlády a tam to rozdávať iba svojim spriazneným kamarátom. To tak toto nie je rozvoj Slovenska. To je a o tom je celý tento návrh, ktorý je jeden veľký, ja by som povedal, že taký myšlienkový galimatiáš. Pretože na jednej strane urobiť nástroj, aby národné vlády padali a na druhej strane sa tváriť, že to vedie k nejakej väčšej stabilite, tak to jednoducho sa asi musí vládna koalícia rozhodnúť, že čo bude k tomu rozprávať, lebo to, čo teraz posplietala dokopy, to by asi ani mačička so psíkom lepšie nenavarili, lebo to potom takto vyzerá, že keď každý si chce z tej vládnej koalície niečo urvať a niečo odkomunikovať svojim voličom, tak potom tu máme takéto galimatiáše. A to táto zmena ústavy skutočne ešte naviac viac, že je to základný zákon štátu. Toto celé je akože obrovský výsmech a je to ukážka pokrytectva. A ľudia naozaj teraz potrebujú niečo iné. Potrebujú riešenia, aby sa im zlepšil život a toto im naozaj nijako nepomôže.
52. schôdza NR SR - 14.deň - B. popoludní
Dátum: 2026-06-15
Poslanec: Kolíková, Mária 
Druh vystúpenia: Vystúpenie s faktickou poznámkou

Za tvoj príspevok. Osobitne k dvom častiam. Prvá je k reforme verejnej správy a som rada, že už prišiel pán minister. Vám pekne, pán poslanec, za tvoj príspevok. Osobitne k dvom častiam. Prvá je k reforme verejnej správy a som rada, že už prišiel pán minister financií, lebo je to presne o tom, že naozaj, čo nám priniesla táto vláda. No, v motte sľubovala pokojnejšie, lepšie, bezpečnejšie. Ja som si to zatiaľ nevšimla, ani jedno toto motto, že by sa zlepšilo. Ľuďom sa naozaj ťažšie žije, však o tom nám určite pán minister porozpráva. Ľudia strádajú, štátny dlh rastie a nevidím skutočne žiadne zmeny, že by sa udiali, že by sa viac šetrilo, skôr sa viac míňa. A ak sa bavíme o tom, že poďme niečo urobiť naozaj pre obce a mestá, tak je na mieste a bolo na mieste rozprávať o veľkej reforme verejnej správy a v tom niečo urobiť. A to vieme všetci. To znamená, prídem naozaj krátko pred komunálnymi voľbami, že poďme predĺžiť funkčné obdobie starostom a primátorom, aby sa robili strategické veci. To je naozaj pokrytecké a výsmech. Skutočne absolútne pokrytecké. Toto nám tu naozaj žiadny lepší život teraz neprinesie. Všetci to vieme. A ešte k tomu, samozrejme, priniesť ďalšie zmeny do ústavy, ktoré sa majú týkať iba ďalších funkčných období, a to je osobitne referendum k skráteniu funkčného obdobia, keď sa vyzbierali ľudia, dali podpisy na skrátenie funkčného obdobia, tak to sa nevypísalo, ale ale ale ale sem prinesie proste vládna koalícia návrh, že však my sme za to referendum predčasných volieb. Poďme ho urobiť pre ďalšiu vládu. No tak akože to je naozaj pokrytectvo nad pokrytectvo. Ja si myslím, tá posledná poznámka o novom vojenskom vode Javorina, tak to si zaslúži skutočne obrovský priestor. Ja verím, že ešte budeme od teba k tomu veľa počuť.
52. schôdza NR SR - 13.deň - A. dopoludnia
Dátum: 2026-06-12
Poslanec: Kolíková, Mária 
Druh vystúpenia: Vystúpenie s faktickou poznámkou

Ďakujem veľmi pekne, dámy poslankyne, páni poslanci. Ja iba v skratke na pani Plevíkovú. No, stačí si pozrieť, že som presadila súdnu reformu a 200 miliónov pre justíciu, ktorá je rozostavaná. A bez týchto reforiem by nebola. Takže tak. Môžete sa chodiť pozerať na tie súdy, ktoré sa kúpili alebo sa rekonštruujú. Bez toho by to nebolo. A ja sa z toho samozrejme veľmi teším. A teraz si dovolím na ostatné reakcie, je to naozaj hanba, osobitne tieto dva dni v parlamente. Včera sme tu riešili zákon, ktorý pomôže zločinnosti a obžalovanému Tiborovi Gašparovi s ministrom spravodlivosti. To je taká hanba. To je naozaj taká hanba v rozpore so všetkým, k čomu sa táto vládna koalícia prihlásila, či už svojím sľubom ako poslanci alebo svojím sľubom ako ministri. To je jednoducho neuveriteľná hanba, že otvoríme brány mafii a korupcii len, aby sme pomohli obžalovanému Tiborovi Gašparovi. To je veľká hanba. Tento zákon dnes, ďalšia hanba. V rozpore s tým, čo ste sľúbili v programovom vyhlásení vlády, idete sťažiť ľuďom voľbu zo zahraničia. A to len preto, aby ste sa udržali pri moci. Ale ľudia naozaj strádajú. Naozaj strádajú. Zle sa im tu žije. Tak my namiesto toho, aby sme tu riešili zákony pre nich, tak tu riešime zákony, ako pomáhať obžalovanému z korupcie a organizovanému zločinu. Tiborovi Gašparovi, podpredsedovi parlamentu, už to je hanba, a potom na druhý deň riešime, ako sa máte udržať pri moci a ako máme sťažiť ľuďom voľbu zo zahraničia. To je naozaj hanba. To je asi hádam hanba. A musíme to hovoriť, lebo je dôležité, aby to ľudia započuli. Aby naozaj pri plnom vedomí a svedomí sa dobre rozhodli v ďalších voľbách a ja verím, že sa rozhodnú dobre.
52. schôdza NR SR - 12.deň - A. dopoludnia
Dátum: 2026-06-11
Poslanec: Kolíková, Mária 
Druh vystúpenia: Vystúpenie s faktickou poznámkou

Za vaše vystúpenie ja si dovolím aj nadviazať na to, čo už tu povedal pán minister. A s tým, že, čo všetko je dôležité spraviť preto, aby tu bola spravodlivosť. No ale je zvláštne, že to, čo spomína pán minister spravodlivosti, tak vždy spomína len a len, ako zlepšiť postavenie trestne stíhaných osôb. Ja som to naozaj nepočula. Žiadne opatrenie, ktoré by napomáhalo tomu, aby sme efektívnejšie vedeli postaviť páchateľov pred súd, aby efektívnejšie prebehlo celé vyšetrovanie ešte, kým je to u vyšetrovateľa, aby to bolo efektívnejšie aj pre prokurátora a mohol včas dať obžalobu súdu, aby to konanie aj pred súdom bolo efektívne. Nič. Nič. Sú tu opatrenia, ktoré navrhol generálny prokurátor, ktoré by mali napomôcť boju proti korupcii. Ministerstvo sa nepotrebuje tým vôbec zaoberať, ale nie, príde sem s návrhom, ktorý je smerom k obhajcom trestne stíhaných, pomôže aj obžalovaným v kauze Očistec. A my sa pýtame prečo? My sa pýtame prečo? Kde je tá rovnováha v trestnom konaní? Kde je tá rovnováha? Na jednej strane myslieť, však to je v poriadku, na obhajobu, ale na druhej strane, hádam aj na ten štát, že ten má stále tú vôľu stíhať trestné činy. Tak, keď generálny prokurátor je jasne proti takejto právnej úprave, dokonca aj prokurátor v tej živej kauze Očistec, ja som si pozrela opätovne jeho citát, veľmi jasne povedal, že tie novely, ktoré ste sem priniesli, pán minister, ktoré sem prinášate stále, tak budú mať fatálny dopad aj na túto kauzu. A že vedú k tomu, aby sa oslobodili obžalovaní spod svojej viny. Ale nie, že by nejakým férovým procesom, ale jednoducho preto, že urobíte toľko prekážok, že tej spravodlivosti sa nedá zadosť. Pán poslanec Mikloško
52. schôdza NR SR - 12.deň - A. dopoludnia
Dátum: 2026-06-11
Poslanec: Kolíková, Mária 
Druh vystúpenia: Vystúpenie s faktickou poznámkou

Vystúpili, len potom by bolo dobré byť presný v tých faktoch. Kauza Búrka. V kauze Búrka, áno, viac ako 10 sudcov bolo obvinených za vlády Petra Pellegriniho, teda vlády SMER-u. Prosím vás, čo vy mi tu rozprávate o kauze Búrka? Veď kauzu Búrka podľa tejto vašej logiky ste spustili vy. No tak, ak sa vám niečo nezdá, čo bolo vyšetrené, tak potom si akože vy sypte na hlavu popol. Ale kauza Búrka predsa vznikla za vlády Petra Pellegriniho. Ešte raz. Ak hovoríte o advokátovi Krivočenkovi, toho ste zobrali do väzby vy. Toho ste zobrali do väzby vy. Vy si spytujte svedomie, ak si myslíte, že v tom je nejaký problém. To nám tu nerozprávajte. Vy sem nechodíte so žiadnymi pravidlami trestného procesu, ktoré by pomohli spoločnosti, ktoré by urýchlili ten trestný proces. Tak, keď si myslíte, že niečo trvá dlho, no tak sem príďte s pravidlami, ktoré to urýchlia, ktoré pomôžu vyšetrovateľom, prokurátorom, sudcom. Ani jedno také pravidlo tu nevidím. Vidím tu len a len ďalšiu a ďalšiu komplikáciu, aby ste pomohli trestne stíhaným, vôbec, vôbec, či vôbec dôjde k obvineniu alebo vôbec k podaniu obžaloby. To ste tam nastavili také ďalšie a ďalšie pravidlá, že to je problém. A spolupracujúci obvinený, ja by som chcela vidieť naozaj spolupracujúceho obvineného, kto na základe týchto pravidiel, ktoré ste doniesli, do nejakej spolupráce pôjde. To by som fakt chcela vidieť, lebo tí, čo sú, už išli do tej spolupráce, no tak vidia, že no tak my tu budeme odsúdení a k tomu, čomu sme chceli prispieť, aby sa odhalilo, no tak asi tu budeme jediní. Asi tu budeme jediní. To povedal priamo jeden zo spolupracujúcich obvinených v kauze Očistec. Tak asi to sledujete aj vy, ako to sledujeme všetci. A ďalší výrok prokurátora. Táto právna úprava, ktorú ste doniesli, má fatálny dopad. Dohodli ste sa s generálnou prokurátorkou, že toto naozaj potrebujeme, toto je dobré? No nie. Pán poslanec Matasík.
52. schôdza NR SR - 12.deň - A. dopoludnia
Dátum: 2026-06-11
Poslanec: Kolíková, Mária 
Druh vystúpenia: Vystúpenie s faktickou poznámkou

Veľmi pekne, pán poslanec, za tvoje vystúpenie. A ja si dovolím iba pripomenúť, lebo si treba pripomínať, samozrejme, čo nám spôsobila hanebná novela trestných kódexov a podobne nám spôsobí aj táto novela do trestného procesu. Jednoducho minister spravodlivosti naozaj sem prichádza so zmenami do trestného procesu, ktoré nechránia spoločnosť, ale chránia trestne stíhaných a otázka je, prečo to robí? Prečo to robí v čase, kedy práve nominanti tejto vládnej koalície, bývalých vlád Roberta Fica, sú tí, ktorí čelia trestným stíhaniam a im je to na prospech. A zjavne je úplne jedno, čo to spôsobuje vlastne v celej spoločnosti. Kauza Interblue, emisné povolenia, štát prišiel o desiatky miliónov. Výsledok hanebnej novely trestného kódexu je, že trestne stíhané osoby neboli postavené pred súd. Kauza premlčaná, vďaka novele ministra spravodlivosti. Minister spravodlivosti jednoducho deformuje celý trestný proces, ale nie preto, aby sme stíhali páchateľov, ale preto, aby sme pomáhali páchateľom trestnej činnosti unikať pred spravodlivosťou. A je absolútne hanebné, aby znovu prišiel so zmenou trestného procesu, ktorá je priamo namierená na spolupracujúcich obvinených, ktorí chceli spolupracovať so štátom, aby odhaľovali korupciu a priamo ide ovplyvniť kauzu, ktorá súvisí so spreneverením sa naozaj poslaniu vedenia Policajného zboru Tiborom Gašparom. O tom je obžaloba, že namiesto toho, aby chránil nás pred zločinnosťou, mal sa na nej priamo podieľať. Spolu so šéfom špeciálnej prokuratúry a do tejto kauzy je Očistec. Priamo má zasiahnuť táto novela. Presne o toto tu ide. Keby úprimne tu išlo o dobré nastavenie pravidiel, tak by sa to týkalo všetkého, čo príde, a nie to, čo je teraz pred súdom. A to je naozaj hanebné. Že je to na úkor nás všetkých. Len aby sa pomohlo Tiborovi Gašparovi a ďalším. Pán
52. schôdza NR SR - 12.deň - A. dopoludnia
Dátum: 2026-06-11
Poslanec: Kolíková, Mária 
Druh vystúpenia: Vystúpenie s faktickou poznámkou

Áno, je pre mňa absolútne nepochopiteľné, že prečo sa musí nová právna úprava spolupracujúcich obvinených týkať živých káuz? A keď sa bavíme o živých kauzách, treba si pozrieť vlastne, ako to naformuloval pán minister, čo nám tu navrhuje. Ona sa vlastne dotkne aj kauzy Jána Kuciaka a jeho stúpencov ich vraždy a stále tá kauza prebieha na súde. Dáva sa tu nový priestor obhajcom obžalovaných, aby spochybňovali dôveryhodnosť spolupracujúceho obvineného. Ja sa pýtam prečo. Naozaj prečo? Prečo, bavme sa kľudne o spolupráci s obvineným. Bavme sa, dá sa to určite napísať lepšie, ale ak to myslíme úprimne, tak sa to predsa bude týkať všetkých nových káuz. Predsa je nemysliteľné, aby, ak niekto vstúpil do spolupráce so štátom, tak sme mu za pochodu menili podmienky. Kto, prosím vás, pôjde do akejkoľvek spolupráce, keď vidí, že naozaj je to len chaos, neistota? Veď my sme OK s tým, aby sme tu bavili sa o nejakých jasných podmienkach, ale to predsa nemôže byť, že aby sme tu za pochodu menili podmienky a je úplne jasné, že celá tá právna úprava je napísaná pre kauzu Očistec. Je to úplne jednoznačné. Jej sa to priamo týka, týka sa to priamo ich spolupracujúcich obvinených v maximálnej možnej šírke a jediný cieľ, ktorý tu je, ten, aby tí, čo sú tu obžalovaní, boli oslobodení bez ohľadu na to, ako to s tým skutkom naozaj bolo. Jednoducho takto celé proces skomplikovať, aby sme sa k tomu, k tej otázke toho skutku, ani nedostali. Tak ste to napísali, pán minister, a to je hanba. Pán poslanec
52. schôdza NR SR - 12.deň - A. dopoludnia
Dátum: 2026-06-11
Poslanec: Kolíková, Mária 
Druh vystúpenia: Vystúpenie s faktickou poznámkou

Ďakujem veľmi pekne. Reagoval by som na pani poslankyňu Števulovú. A úplne sa zhodujem v tom, že, ak mal za cieľ pán minister zlikvidovať inštitút spolupracujúcich obvinených, tak sa mu to podarilo. A, ak mal za cieľ umožniť všetkým obžalovaným, kde akýkoľvek spolupracujúci obvinený vystupuje, aby sa spod svoje obžaloby oslobodili, tak to sa mu zjavne asi tiež podarí, ale urobil teda preto maximum. A ja som presvedčená, že toto nemohol napísať odborný tím na Ministerstve spravodlivosti. Som o tom presvedčená, pretože takto napísaná právna úprava môže byť jedine z pera obhajcov trestne stíhaných osôb. A preto ja by som naozaj rada vedela, kto je autorom takejto novely, osobitne novely, ktorá jasne zasahuje do živých káuz. Pretože, ak by to bol úprimný záujem, aby to bola dobrá právna úprava, tak by to predsa bolo pre všetky kauzy, ktoré ešte len začnú, a nie predsa tie, ktoré ešte aj bežia pred súdom. A ja si myslím, že je úplne jasné, že je to chaos nad chaos. Spolupracujúci obvinení dostali odkaz, aby do žiadnej spolupráce so štátom nešli a tí, ktorí šli, no tak môžu byť len zneistení, že môže to skončiť tak, že budú odsúdení len oni a aj to tak aj jasne povedal spolupracujúci obvinený pán Slobodník, že tak takto, čo sa mení s tou právnou úpravou, aj on je v absolútnej neistote, ako sa bude narábať s jeho výpoveďami. A preto samozrejme aj ten postup, ktorý bol pre neho predvídateľný, už tu nie je. A rovnako povedal aj prokurátor v danej veci, že toto má fatálny dopad na celú kauzu. A jediný cieľ, jediný cieľ tu je pomôcť obžalovaným, aby sa dostali spod vín. To je jediný cieľ tejto novely. Pán poslanec Dostál.